નવસારીમાં કેન્દ્ર સરકારની 50 ટકા અને રાજ્ય સરકારની 50 ટકાની ગ્રાંટ મેળવી નવસારી શહેરના પૂર્વ તથા પશ્ચિમ વિભાગને જોડતો રેલવે અંડરબ્રિજ બનાવવાનું આયોજન કરાયું છે. રાજ્ય સરકાર દ્વારા કામગીરી માટે રૂ. 17.50 કરોડની ગ્રાંટ ફાળવી દેવામાં આવી છે. તો કેન્દ્ર સરકાર પણ તે કામગીરી શરૂ થયા બાદ ગ્રાંટ આપશે. ઉપરાંત રેલવે અંડરબ્રિજ બનાવવા માટેનો એકશન પ્લાન પણ ઘડી કઢાયો છે પરંતુ હાલ લોકોમાં પ્રશ્ને ભારે ચર્ચા જગાવી છે કે જે જગ્યાએ અંડરબ્રિજ બનાવવાની વાત છે ત્યાં તો ચોમાસામાં વરસાદ પડતા પાણી ભરાય જાય છે. અધુરામાં પુરુ જો પૂર્ણા નદીમાં રેલ આવે તો પણ વિસ્તારમાંં રેલના પાણી ફરી વળે છે. આવા સંજોગોમાં રેલવે અંડરબ્રિજ અહીં બનાવવા અંગે સવાલ ઉભા થયા છે. રેલવે અંડરબ્રિજમાં પાણી નહીં ભરાય શું ચોમાસામાં પણ તે લોકોપયોગી બની રહેશે પૂરનું પાણી તેમાં ભરાતા અટકાવી શકાશે ખરું આવા સવાલો હાલ ઉભા થયા છે. બીજી તરફ વિસ્તારમાં વહેલી તકે ટ્રાફિક સમસ્યા દૂર કરવા લોકમાગ વધી રહી છે ત્યારે લોકોની આશા ઉપર પાણી ફરી વળશ. લોકોપયોગી રેલવે અંડરબ્રિજ બનાવવામાં સફળ રહેશે તે હાલ ચર્ચાનો વિષય બન્યો છે.